GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 007-01/18-01/**

**URBROJ: 2186/03-04/1-18-1**

**Cestica, 25.10.2018.**

Na temelju članka 33. Zakona o udrugama (Narodne novine br. 74/14) i članka 46. Statuta Općine Cestica ( Službeni vjesnik Varaždinske županije, broj 17/18) Općinski načelnik Općine Cestica objavljuje

**JAVNI POZIV UDRUGAMA ZA SUFINANCIRANJE PROGRAMA IZ**

**PRORAČUNA OPĆINE CESTICA ZA 2019. GODINU**

I.

Pozivaju se udruge iz područja športa, kulture, tehničke kulture, socijalne skrbi, udruge mladeži i djece, gospodarske udruge, braniteljske udruge, vatrogasci i druge udruge s područja Općine Cestica i drugih područja koje djeluju na području Općine Cestica, kao i zajednice udruga, koje imaju pripremljene programe za koje očekuju sufinanciranje iz Proračuna Općine Cestica za 2019. godinu da prijave svoje programe za sufinanciranje iz proračuna Općine Cestica za 2019. godinu.

II.

Programi se prijavljuju na prijavnici koja je sastavni dio ovog javnog poziva.                     
Prijavnicu je potrebno u cijelosti popuniti sa svim podacima koji se traže.

Svaka prijavnica mora biti ovjerena i potpisana od odgovorne osobe.  
**Udruge koje nisu registrirane u registru neprofitnih organizacija (RNO broj) koji se vodi u Ministarstvu financija ne mogu sudjelovati u ovom javnom pozivu i ne mogu biti financirane iz javnih proračuna, pa tako niti iz proračuna Općine Cestica.**

III.

**Uz prijavnicu su podnositelji dužni dostaviti IZVJEŠĆE I DOKAZ o pravdanju sredstava odobrenih iz Proračuna Općine Cestica za 2018. godinu, a koja su isplaćena do dana dostave prijavnice za proračun 2019. (izvodi sa žiro-računa, preslike računa, blagajničkih izvještaja i sl.).**

IV.

Prijavnice se dostavljaju Jedinstvenom upravnom odjelu Općine Cestica, Dravska 1a, 42208 Cestica u zatvorenoj omotnici, s naznakom «PRIJAVNICE ZA FINANCIRANJE UDRUGA – PRORAČUN 2019» najkasnije do 09. studenog 2018. godine.

Nepravodobne, nepotpune i neobrazložene prijavnice, kao i prijavnice bez odgovarajućih priloga kojima se dokazuje opravdanost financiranja programa neće se uzimati u razmatranje prilikom odabira programa.

V.

Izbor programa koji će se sufinancirati iz proračuna Općine Cestica za 2019. godinu, kao i visina odobrenih sredstava kojom će se pojedina udruga financirati utvrdit će Općinsko vijeće Općine Cestica usvajanjem proračuna Općine Cestica za 2019. godinu na temelju prijedloga Općinskog načelnika.

VI.

Kriteriji za izbor programa su sljedeći:

1. Značaj programa za razvoj djelatnosti iz područja djelovanja udruge na području Općine,
2. Osiguranje sredstava iz drugih izvora financiranja (vlastita sredstva, županijski proračun, državni proračun, fondovi …);
3. Sudjelovanje mladih u programu ;
4. Poštivanje preuzetih obaveza u realizaciji dosadašnjih projekata;
5. Poštivanje pravodobnog izvještavanja o realizaciji ranije provedenih programa i izvještavanja o utrošku proračunskih sredstava;
6. Broj članova udruge s prebivalištem na području Općine
7. Prednost imaju programi čiji su rezultati u protekloj godini pokazali posebnu vrijednost.

VII.

Udruge i zajednice koje će sudjelovati u ovom javnom pozivu, kao i svi zainteresirani građani informaciju o izboru programa i visini dodijeljenih sredstava udrugama dobit će putem javno objavljenog proračuna Općine Cestica na internetskim stranicama Općine Cestica.

VIII.

Ovaj javni poziv objavit će se na internetskoj stranici Općine Cestice, www.cestica.hr.

Općinski načelnik:

Mirko Korotaj